शिक्षा महकमे की वाॅलंटियर को एक बार फिर जान से मारने की धमकी
पटियाला। भादसोंब्लाक में तैनात शिक्षा महकमे की वाॅलंटियर कुलवंत कौर को एक बार फिर 84378-91433 से जान से मारने की धमकी मिली है। कुलवंत ने भादसों थाने में लिखित शिकायत दी है। उन्होंने बताया कि 29 दिसंबर को उक्त नंबर से फोन आया। फोन करने वाले ने अभद्र भाषा का प्रयोग किया और जान से मारने की धमकी दी। पहले भी कुलवंत को कैबिनेट मंत्री रखड़ा का पीए बताकर यह केस वापस लेने को धमकी दी गई थी। इधर लगातार तीसरे दिन जिले भर से टीचर्स ने बीपीईओ-2 के दफ्तर के आगे प्रदर्शन किया। यहां सीएचटी जरनैल सिंह, बलजीत कौर, जगजीत सिंह, गुरप्रीत सिंह, बचित्र सिंह, गुरमीत सिंह, बलजिंदर सिंह और बलवीर कौर मौजूद रही।
बदसलूकी के मामले में बीपीईओ ऑफिस के आगे हड़ताल पर बैठी कुलवंत कौर ने भादसों थाने में लिखित शिकायत दी। उसने कहा कि अगर उसे जानी नुकसान होता है तो इसकी जिम्मेदार पुलिस होगी।
hin_Deva hin_Deva hin_Deva